ડોલરમાં જોવા મળેલી મજબૂતાઇની અસર પણ વૈશ્વિક બજાર ઉપર જોવા મળી રહી છે. દરમિયાન વૈશ્વિક બજારમાં ક્રૂડના ભાવમાં જે રીતે ગાબડાં પડી રહ્યાં છે તે જોતાં સ્થાનિક બજારમાં પણ ક્રૂડની ખરીદ પડતર નીચી આવવાની શક્યતાઓ પાછળ પેટ્રોલ અને ડીઝલના ભાવમાં ઘટાડો જોવાઇ શકે છે. ચીનનો આર્થિક વિકાસ મંદ પડી રહ્યો છે તો બીજી બાજુ ઓછી માગના પગલે ક્રૂડનો ભાવ ૨૦ ડોલરની સપાટીએ પહોંચી શકે છે તેવો મત ઇન્વેસ્ટમેન્ટ બેન્ક ગોલ્ડમેન સાશ દ્વારા વ્યક્ત કરાયો છે.